Biserke
Biserke (Numididae) su porodica ptica iz reda kokoši. Porodica je podijeljena na četiri roda i ukupno šest vrsta.

Znanstveno ime ove porodice potiče od poznavanja biserke (Numida meleagris) koja nastanjuje zemlje Atlasa još u vrijeme antike. Tada su Grci i Rimljani to područje nazivali Numidijom. Još tada se počelo s odomaćivanjem ove vrste.

Opis 
To su ptice koja sliči kokoši. Duge su između 40 i 70 centimetara, a teške su između 700 i 1600 grama. Imaju kratak, prema dolje obješen rep. Za razliku od tijela koje zbog gustog perja izgleda okruglasto, glava i vrat su im većim dijelom goli. Pored kljuna, također ima crvene rese. Perje joj je tamnoplave boje s bijelim točkicama koje potsjećaju na bisere. Ima kratka krila, a noge su joj također kratke, prsti i nokti snažni. Po tlu se kreće polako, a leti kratko. Hrani se bobicama, sjemenkama. U prirodi žive u Africi i na Madagaskaru, no odomaćenu vrstu su ljudi naselili i u druge krajeve.

Izgled im je doneo i uobičajeno ime biserka, no ponekad se koristi, za udomaćenu vrstu, i ime "perlinka".

Ponašanje
Porodica biserki nije dovoljno poznata, osim odomaćene vrste, biserke. Najmanje tri vrste su nedovoljno proučene. Za vrste za koje postoje informacije, poznato je da su obično monogamne, isti par ostaje zajedno cijeli život, ali je kod odomaćenih biserki povremeno opažena i bigamija. 

Za razliku od drugih porodica kokoški, biserke aktivno brane i sebe i svoj podmladak kljucanjem i grebanjem te udaranjem krilima.

Rodovi i vrste
 Rod: Šumske biserke (Agelastes)
 Vrsta: Bjeloprsa biserka (Agelastes meleagrides)
 Vrsta: Crna biserka (Agelastes niger)

 Rod: Numida
 Vrsta: Biserka (Numida meleagris)

 Rod: Guttera
 Vrsta: Guttera plumifera
 Vrsta: Guttera pucherani

 Rod: Acryllium
 Vrsta: Strvinarska biserka (Acryllium vulturinum)

Vanjske poveznice 
Guinea Fowl 
Helmeted Guineafowl nest with twenty-six eggs! 
Slika: Vulturine Guineafowl Kenya

Ostali projekti

Koke